Document ID: /roh_data/filtered/fineweb-2-filterrobots_roh.jsonl.gz/10848

L’exposiziun «Intervals» da l'artist Linard Nicolay da Rueun e nativ da Bravuogn è da vesair enfin ils 23 d’october en il «Talvà Chesa Orta» a Bravuogn, visavi dal museum regiunal. Quai è l’emprima exposiziun en il clavà ch’è vegnì renovà. En l’avegnir duess quest clavà vegnir nizzegià regularmain per occurrenzas culturalas ed exposiziuns.
Vast program
Al festival che ha cuzzà trais dis hai dà concerts, films, prelecziuns e discussiuns da podi. Lantschà è vegnì il festival la gievgia ils 26 da matg, il di d'Ascensiun. Quai cun in concert dals Fränzlis da Tschlin. Tut en tut han radund 1400 persunas visità las occurrenzas a Bravuogn. Da visitar tut las occurrenzas na saja dentant betg stà pussaivel, ha ditg il manader dal festival. En tut èn 50 artistas ed artists da la partida. La lingua rumantscha è era vegnida integrada en il Festival, i ha adina puspè dà programs rumantschs.